
Acordarea burselor școlare în anul școlar 2026–2027
Școala Gimnazială Nr. 1 Bălan

În conformitate cu prevederile Legii învățământului preuniversitar nr. 198/2023, ale Metodologiei-cadru aprobate prin H.G. nr. 732/2025 și ale Procedurii Operaționale a unității noastre (P.O. SCR 55, revizia 3/16.09.2026), vă aducem la cunoștință calendarul, condițiile de eligibilitate și documentele necesare pentru obținerea burselor școlare în anul școlar 2026–2027.

1. TIPURI ȘI CUANTUMURI DE BURSE
Bursă de merit: 450 lei / lună (pentru elevii claselor V–VIII);
Bursă socială: 300 lei / lună (pentru elevii din ciclul primar și gimnazial: clasele Pregătitoare – VIII);
(După caz) Bursă pentru mame minore: 700 lei / lună.
2. TERMENUL ȘI MODALITATEA DE DEPUNERE A DOSARELOR
· Termen-limită: 
Dosarele se depun în primele 25 de zile calendaristice de la începerea cursurilor anului școlar, respectiv până la data de 2 octombrie 2026.
(Dosarele depuse în termen care sunt incomplete sau conțin erori vor putea fi completate sau corectate în termen de maximum 5 zile lucrătoare de la înștiințarea transmisă de Comisia de management al burselor).
· Modalități de depunere:
· Fizic: -la învățătoarele/diriginții claselor după un program stabilit;
·           - la secretariatul Școlii Gimnaziale Nr. 1 Bălan (Luni – Vineri);
· Online: prin e-mail la adresa scoala_balan@yahoo.com (documentele scanate sau fotografiate lizibil).
· Notă: 
· Toate formularele tipizate (cereri și declarații – Anexele 3–11) sunt disponibile pentru descărcare pe site-ul școlii sau se pot ridica în format tipărit de la secretariat. Nu este necesară legalizarea notarială a documentelor depuse.
· 
3. BURSA DE MERIT (Clasele V – VIII)
· Modalitate de acordare: 
· Se acordă la propunerea profesorului diriginte, fără cerere din partea părinților.
· Condiții generale: 
· Elevul trebuie să fi promovat la toate disciplinele și să fi obținut media 10 la purtare (sau calificativul „Foarte Bine”).
· Criterii:
· Clasele VI–VIII: Se acordă pentru maximum 15% din efectivul fiecărei clase, în ordinea descrescătoare a mediilor generale pe anul școlar 2025–2026, pentru medii mai mari sau egale cu  9,00.
· Clasa a V-a: 
· Se acordă începând cu luna ianuarie 2027 (plata din 20 februarie 2027), pe baza mediei aritmetice a notelor din primele două module/intervale de cursuri (medie mai mare sau egală cu  9,00).

4. BURSA SOCIALĂ (Clasele Pregătitoare – VIII)
Bursa socială se acordă numai la cerere, pe bază de dosar, elevilor din învățământul primar și gimnazial. Este cumulabilă cu bursa de merit, iar datele beneficiarilor sunt strict confidențiale (nu se afișează public).
Condiție eliminatorie comună:
Elevul să fi promovat anul școlar anterior cu media 10 / calificativul „Foarte Bine” la purtare(condiția nu se aplică pentru clasa pregătitoare).

CATEGORII DE BURSE SOCIALE ȘI ACTE NECESARE:

A. Criteriul venitului mediu net pe membru de familie
· Condiție financiară: Venitul mediu net lunar pe membru de familie, obținut pe ultimele 12 luni anterioare depunerii cererii (septembrie precedent – august curent), să fie mai mic de 50% din salariul minim net pe economie în vigoare la data depunerii cererii(salariul minim net de referință în vigoare la 1 iulie 2026 este 2.699 lei, prin urmare pragul de eligibilitate este de maximum 1.349,50 lei net / membru de familie / lună).
· Ce venituri SE IAU în calcul: 
· Toate veniturile realizate supuse impozitului pe venit conform Codului Fiscal (salarii nete, sporuri, tichete de masă/cadou, pensii, indemnizații curente, chirii, activități independente/agricole, dividende etc.).
· Ce venituri NU SE IAU în calcul: 
· Alocația de stat pentru copii, bursele școlare, ajutoarele sociale ocazionale/speciale (VMI/ajutor de incluziune, încălzire, handicap), indemnizația de creștere copil (CCC).
· 
· Dosarul trebuie să conțină:
1. Cerere tip (Anexa 3);
2. Declarație pe propria răspundere privind veniturile nete pe ultimele 12 luni (Anexa 9);
3. Acord privind prelucrarea datelor cu caracter personal (Anexa 10);
4. Documente de componență a familiei:
· Certificatele de naștere ale tuturor copiilor sub 14 ani;
· Cărțile de identitate ale membrilor familiei peste 14 ani;
· Certificat de căsătorie / sentință de divorț și convenție notarială (stabilire domiciliu minori);
· Declarație pe proprie răspundere pentru părinții necăsătoriți care conviețuiesc (Anexa 11);
· Certificat de deces / sentință tutelă / anchetă socială (unde este cazul).



B. Criteriul medical (Fără condiție de venit)
· Dosarul trebuie să conțină:
1. Cerere tip (Anexa 4);
2. Certificat de încadrare în grad de handicap SAU Certificat medical eliberat de medicul specialist (tip A5), conform afecțiunilor prevăzute de Ordinul comun nr. 1306/1883/2016;
3. Dovada luării în evidență de către medicul de familie.

C. Elevi orfani sau cu măsură de protecție specială (Fără condiție de venit)
· Se acordă elevilor cu unul sau ambii părinți decedați, respectiv elevilor în plasament/plasament de urgență.
· Dosarul trebuie să conțină:
1) Cerere tip (Anexa 5);
2) Acord prelucrare date (Anexa 10);
3) Documente doveditoare (certificat de deces părinte/părinți, decizie plasament DGASPC etc.) și acte de stare civilă ale familiei.

D. Elevi din familii beneficiare de Venit Minim de Incluziune (VMI)
Dosarul conține: 
Cerere tip (Anexa 6), acordarea realizându-se pe baza deciziei de acordare a ajutorului de incluziune, conform listelor transmise oficial de Agenția Județeană pentru Plăți și Inspecție Socială (AJPIS).

Depunerea dosarelor pe parcursul anului școlar (Revizuire lunară):
Lista beneficiarilor de bursă socială poate fi actualizată lunar. În situația în care condițiile materiale, sociale sau medicale ale familiei se modifică ulterior termenului-limită (ex: decesul unui susținător legal, modificarea veniturilor familiei, apariția unei afecțiuni medicale noi), părinții/reprezentanții legali pot depune dosarul pe parcursul întregului an școlar, dreptul la bursă acordându-se începând cu luna următoare aprobării în Consiliul de Administrație.

5. REGULI PRIVIND FRECVENȚA ȘI PLATA BURSELOR
Sancțiuni pentru absențe nemotivate:
 În situația în care un elev acumulează 10 sau mai multe absențe nemotivate într-o lună calendaristică, bursa (socială sau de merit) se suspendă complet pentru luna respectivă. (În cazul motivării medicale ulterioare, actele se aduc în maximum 7 zile de la reluarea activității școlare).
Vacanța de vară (pentru bursa socială): 
Bursa socială se acordă și pe perioada vacanțelor, cu excepția elevilor care sunt corigenți la mai mult de o disciplină și au depășit 20 de absențe nemotivate pe an, a celor repetenți sau a absolvenților clasei a VIII-a neînscriși în învățământul liceal/profesional de stat.
Data plății: 
Bursele se plătesc lunar, la data de 20 a fiecărei luni pentru luna precedentă. Pentru lunile septembrie și octombrie, plata cumulată se va efectua la data de 20 noiembrie 2026.
Modalitate de plată: Prin virament bancar (cont transmis secretariatului) 

